0211.xml
امریکی ڈالر اور یورو کی قدروں میں کمی، برطانوی پاؤنڈ کی قدر میں اضافہ
کراچی ۔ 17 ستمبر (اے پی پی) پاکستانی روپے کے مقابلے میں امریکی ڈالر سمیت یورپین ممالک کی اہم کرنسی یورو کی قدروں میں مندی کا رجحان رہا تاہم برطانوی پاؤنڈ کی قدر میں تیزی ریکارڈ کی گئی۔ بدھ کو امریکی ڈالر اور یورو کی قدروں میں بالترتیب 20 پیسے اور 18 پیسے کی کمی رونماء ہوئی تاہم برطانوی پاؤنڈ کی قدر میں 19 پیسے کا اضافہ ہوگیا۔ نیشنل بینک آف پاکستان سے جاری کردہ اعداد و شمار کے مطابق امریکی ڈالر گذشتہ کاروباری روز کی قیمت فروخت 103.73 روپے سے کم ہو کر 103.53 روپے اور قیمت خرید 101.27 روپے سے کم ہو کر 101.07 روپے رہ گئی۔ مزیدبرآں یورو کی قیمت فروخت بھی 134.26 روپے سے کم ہو کر 134.08 روپے اور قیمت خرید 131.08 روپے سے کم ہو کر 130.90 روپے پر بند ہوئی۔ اعداد و شمار کے مطابق برطانوی پاؤنڈ کی قیمت فروخت 168.31 روپے سے بڑھ کر 168.50 روپے اور قیمت خرید 164.32 روپے سے بڑھ کر 164.50 روپے ریکارڈ کی گئی
APP
17.09.14
0211p.xml
انٹر بینک اور اوپن مارکیٹ میں ڈالر کی قدر میں کمی یورو کی قیمت فروخت 132.75اور سعودی ریال 27.45 روپے پرقرار برطانوی پاونڈ 95پیسے مہنگا،یواےای درہم کی قیمت 5پیسے کم ہوگئی
کراچی (کامرس رپورٹر)انٹر بینک اوپن کرنسی مارکیٹ میں بدھ کے روز روپے کے مقابلےڈالر کی قدر میں کمی کا رجحان رہا جس کے باعث غیر ملکی کرنسیوں کی نسبت روپے کی قدر بہتر ہوئی ہے۔فاریکس ایسوسی ایشن آف پاکستان کی رپورٹ کے مطابق بدھ کو انٹر بینک میں روپے کے مقابلےڈالر کی قدر5 پیسے گھٹ گئی جس سے ڈالر کی قیمت خرید102.75روپے سے کم ہوکر 102.70 روپے اور قیمت فروخت 102.85روپے سے کم ہوکر102.80 روپےہو گئی اسی طرح 10پیسے کی کمی سے اوپن کرنسی مارکیٹ میں ڈالر کی قیمت خرید 102.40روپے سے کم ہوکر102.30روپےاورقیمت فروخت 102.60روپے سے کم ہو کر 102.50روپے ہوگئی۔فاریکس رپورٹ کے مطابق بدھ کو روپے کے مقابلے یورو کی قیمت خرید 132.50روپےاورقیمت فروخت132.75روپے برقرار رہی جبکہ 95پیسے کے اضافےسے برطانوی پاونڈ کی قیمت خرید165.80روپے سے بڑھ کر 166.75 روپےاور قیمت فروخت166.05روپے سےبڑھ کر167روپے ہوگئی۔فاریکس رپورٹ میں بتایا گیا کہ گزشتہ روز روپے کی نسبت یواےای درہم کی قدر 5پیسے کم ہوگئی جس سے یو اے ای درہم کی قیمت فروخت 28.10 روپے سے کم ہو کر 28.05روپے ہوگئ جبکہ سعودی ریال کی قیمت فروخت 27.45روپے پر بدستور برقرار رہی۔
daily_islam
18.09.14